

# JÕELÄHTME VALLAVALITSUS

Kliimaministeerium

Tarbijakaitse ja Tehnilise Järelevalve Amet

Keskkonnaamet

Päästeamet 14.08.2025 nr 6-4/3773

**Uusküla** **Muuga sadama Rail Baltic hoonete detailplaneering**

Teavitame, et Jõelähtme Vallavalitsus võttis 17.07.2025 vastu otsuse nr 587 „Uusküla Muuga sadama Rail Baltic hoonete detailplaneeringu algatamine ja lähteülesande kinnitamine”.

Planeeringuala hõlmab Uuskülas asuvaid tootmismaa sihtotstarbega maaüksusi Hoidla tee 10c (katastritunnus: 24501:001:2849; pindala: 68 539 m2), Hoidla tee 15 (katastritunnus: 24501:001:2844; pindala: 26 662 m2) ja Hoidla tee 15b (katastritunnus: 24501:001:2845; pindala: 14 799 m2). Planeeringuala asub Uusküla lääneosas Muuga sadama idaosas, riigile kuuluval maal ja ei asu sadamateenuste osutamiseks vajalikul maa-alal. Juurdepääs planeeringualale on eraomandis olevalt Hoidla teelt. Planeeritava ala suuruseks on ca 11 ha.

Detailplaneeringu eesmärgiks on osaliselt üle planeerida Jõelähtme Vallavolikogu 22.08.2003 otsusega nr 57 Muuga sadama idaosa detailplaneering, et määrata krundi hoonestusala ja ehitusõigus, võimaldades Rail Baltica juhtimiskeskuse ja veeremi hooldusdepoo rajamise algatatava detailplaneeringuga hõlmatavale alale.

Detailplaneering algatatakse kooskõlas kehtiva üldplaneeringuga.

Korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalselt allkirjastatud)

Andrus Umboja

vallavanem

Gerli Liivoja 605 4879

gerli@joelahtme.ee